b"\n_START_ARTICLE_\nPeter Schmidhuber\n_START_SECTION_\nBiografia\n_START_PARAGRAPH_\nVa n\xc3\xa9ixer el 15 de desembre de 1931 a la ciutat de Munic, poblaci\xc3\xb3 situada a l'estat alemany de Baviera. Va estudiar dret i economia a la Universitat de Munic, graduant-se l'any 1960. L'any 1961 va entrar a formar part del Departament de Finances del Govern de l'estat de Baviera, c\xc3\xa0rrec que ocup\xc3\xa0 fins al 1966, esdevenint posteriorment conseller fins a l'any 1978.\n_START_SECTION_\nActivitat pol\xc3\xadtica\n_START_PARAGRAPH_\nMembre de la Uni\xc3\xb3 Social Cristiana de Baviera (CSU) des de l'any 1952, el 1960 fou escollit membre del consell municipal de Munic, c\xc3\xa0rrec que exerc\xc3\xad fins al 1966. En les eleccions generals de 1965 fou escollit diputat al Bundestag, esc\xc3\xb3 que va conservar fins al 1969, i que posteriorment repet\xc3\xad en el per\xc3\xadode 1972-1978. El 15 d'octubre d'aquell any fou elegit diputat al Parlament de l'Estat de Baviera, esc\xc3\xb3 que va conservar fins al setembre de 1987. _NEWLINE_El setembre de 1987 fou nomenat membre de la Comissi\xc3\xb3 Delors I en substituci\xc3\xb3 d'Alois Pfeiffer, rebent de mans d'aquest les carteres d'Assumptes Econ\xc3\xb2mics i Monetaris i Treball. En la formaci\xc3\xb3 l'any 1989 de la Comissi\xc3\xb3 Delors II fou nomenat Comissari Europeu de Programaci\xc3\xb3 Financera i Pressupostos, c\xc3\xa0rrec que compart\xc3\xad amb el brit\xc3\xa0nic Leon Brittan, i repet\xc3\xad de forma individual en la Comissi\xc3\xb3 Delors III l'any 1993."